Al wat ‘n voorvadergees is nadergetrek om hierdie verkiesing weer in ‘n oorwinning vir die ANC/SAKP te omskep. En alles dui daarop dat hierdie bangmaakstories nogeens gaan slaag! Dit sê natuurlik alles van die intelligensie van die gemiddelde ANC-kieser en ook van sy geloof en sy denke as hy deur sulke praatjies en die gebrek aan prestasie van sy eie party, steeds vir daardie party gaan stem. Vir die DA moet hierdie tendens, naamlik dat die Swarte maar elke keer weer vir die ANC gaan stem, natuurlik slegte nuus wees, want die DA het hulle op liberale waardes en die ontevredenheid van die kiesers in die algemeen beroep om ‘n bres te slaan in hierdie verkiesing.
Omdat die Grondwet van die Nuwe Suid-Afrika ’n onchristelike grondwet is. Dit erken nie die oppergesag van God-Drie-Enig nie. In die aanhef van die grondwet van Suid-Afrika staan: “Daarom neem ons, deur ons vryverkose verteenwoordigers, hierdie Grondwet aan as die hoogste reg van die Republiek…” Let wel, nie God die hoogste reg nie maar die Grondwet! Die mens se reg!